विषय: MS-ACIT (IT for Teachers) अभ्यासक्रमाद्वारे अध्यापन अधिक प्रभावी करा आणि व्यावसायिक प्रगती साधा
आदरणीय शिक्षक बंधू-भगिनींनो,
कोणत्याही वर्गातील शिक्षणाचा दर्जा सर्वात जास्त शिक्षकाच्या क्षमतेवर अवलंबून असतो. आजच्या काळात या क्षमतेमध्ये तंत्रज्ञानाचा आत्मविश्वासाने वापर करणे हेदेखील आले आहे. डिजिटल साधने ही आता केवळ सोय राहिलेली नाहीत; ती रोजच्या अध्यापनाचा भाग झाली आहेत. ज्या शिक्षकाला ही साधने चांगली वापरता येतात, तो एखादी संकल्पना अधिक स्पष्टपणे समजावून सांगू शकतो, वर्गाचे मूल्यमापन अधिक जलद करू शकतो आणि प्रत्येक विद्यार्थ्याकडे स्वतंत्रपणे लक्ष देऊ शकतो.
हाच उद्देश ठेवून MKCL आपल्यासाठी MS-ACIT (IT for Teachers) हा अभ्यासक्रम घेऊन आले आहे. हा अभ्यासक्रम खास कार्यरत शिक्षकांसाठी तयार केला आहे. यामध्ये तंत्रज्ञान हा वेगळा विषय म्हणून शिकवला जात नाही; तर प्रत्येक कौशल्य थेट वर्गातील अध्यापन, धड्यांचे नियोजन, प्रश्न तयार करणे, मूल्यमापन आणि शाळेतील नोंदी यांसारख्या आपल्या रोजच्या जबाबदाऱ्यांशी जोडलेले आहे.
या MS-ACIT (IT for Teachers) अभ्यासक्रमामुळे आपल्याला पुढील गोष्टी करता येतील:
· मराठी, हिंदी आणि इंग्रजी या तिन्ही भाषांमध्ये आकर्षक डिजिटल धडे (Digital Lessons), सादरीकरणे (Presentations) आणि अध्यापन साहित्य (Teaching Material) तयार करणे.
· AI साधनांचा वापर करून धड्यांचे नियोजन, प्रश्न तयार करणे आणि अध्ययन साहित्य तयार करणे अधिक सोपे व जलदपणे तयार करणे.  
· डिजिटल पद्धतीने मूल्यमापन करणे आणि विद्यार्थ्यांना त्यांच्या कामगिरीबद्दल लगेच व वैयक्तिक अभिप्राय देणे.
· विद्यार्थ्यांच्या नोंदी, निकाल आणि शाळेची माहिती अचूकपणे व आत्मविश्वासाने सांभाळणे.
अशा कौशल्यामुळे एक शिक्षक म्हणून आपले स्थान अधिक भक्कम होते. ज्या शिक्षकांना तंत्रज्ञान सहज वापरता येते, त्यांच्यावर नेतृत्वाची जबाबदारी अधिक विश्वासाने सोपवली जाते, प्रशिक्षणाच्या संधींसाठी त्यांची निवड होते आणि पदोन्नतीच्या वेळी त्यांचा प्राधान्याने विचार केला जातो. सर्वात महत्त्वाचे म्हणजे, ते नव्या आत्मविश्वासाने शिकवतात आणि त्याचा फायदा त्यांच्या विद्यार्थ्यांना रोज मिळतो.
MS-ACIT (IT for Teachers) या अभ्यासक्रमाला शासनाची मान्यता आहे (शासन निर्णय क्र. मातंत्र ३७००/(२२३/२०००)/तांशि-३). अभ्यासक्रम यशस्वीपणे पूर्ण करणाऱ्या शिक्षकांना MSBTE आणि MKCL यांचे संयुक्त प्रमाणपत्र मिळते. या अभ्यासक्रमाचा कालावधी २ महिने असून तो आपल्या जवळच्या MS-CIT केंद्रावर उपलब्ध आहे. अधिक माहितीसाठी आपल्या जवळच्या MS-CIT केंद्राला भेट द्या किंवा https://msacit.mkcl.org/ या संकेतस्थळाला भेट द्या.
आपण MS-ACIT (IT for Teachers) या अभ्यासक्रमासाठी नक्की प्रवेश घ्यावा आणि या संधीचा पूर्ण उपयोग करून घ्यावा, अशी आम्ही आपल्याला आग्रहाची विनंती करतो. यासाठी आपण घेतलेले कष्ट आपल्याला अनेक पटींनी परत मिळतील — आपल्या विद्यार्थ्यांच्या यशातून आणि आपल्या स्वतःच्या व्यावसायिक प्रगतीतून.

